
118 DR 31.10.2011 

 
Membuat pilihan secara online iaitu sesiapa sahaja misalnya kalau dipersetujui 

usia untuk bertanding ialah umur 18 hingga 25 tahun...  

Dato’ Shamsul Anuar Nasarah [Lenggong]: [Bangun] 

Dato’ Sri Ahmad Shabery Cheek: Jadi semua belia yang berusia pada 18 
hingga 25 tahun layak bertanding. Orang boleh mengundi asalkan dia alamat dalam IC 
itu adalah dia daripada Rasah maka dia layak menjadi wakil Rasah dan siapa sahaja 
walaupun ketika ini dia belajar di England, di Rusia dia apa dan sebagainya kalau 
alamat dalam IC mereka beralamat di Rasah mereka boleh mengundi. Jadi konsepnya 
dia tidak ada parti politik di sini. Siapa sahaja boleh datang.  

Keduanya, beberapa isu yang lain tentang apa yang mereka datang duduk di 
sini. Apakah mereka datang untuk menyatakan kami hendak futsal kami hendakkan, 
gelanggang itu dan sebagainya saya rasa itu sudah ada forum lain. Itu Majlis 
Perundingan Belia Malaysia. 

Dato’ Shamsul Anuar Nasarah [Lenggong]: Yang Berhormat Menteri. 

Dato’ Sri Ahmad Shabery Cheek: Di sini kita izinkan saya habiskan Yang 
Berhormat. Satu perkara yang kita belajar daripada model Parlimen Belia yang lain 
ialah di sini ialah untuk mereka membuat bill ataupun Rang Undang-undang Belia. Ini 
bukan soal kami apa yang belia kami hendak. Akan tetapi, apakah pandangan belia 
misalnya soal alam sekitar, soal human right, soal hak asasi manusia, soal yang 
berkaitan dengan pelajaran, soal yang berkaitan dengan sumber manusia. Semua yang 
berkaitan dengan masa depan mereka yang kadang-kala kita yang membuat ini adalah 
merupakan generasi lama.  

Kita tidak melihat sebagaimana generasi baru melihat. Mereka duduk di sini 
mereka akan memikirkan bagaimana untuk membuat bill, membuat rang undang-
undang supaya pada usia yang seawal 25 tahun mereka faham tentang bil. Bukan bil 
air, bil api dan sebagainya sahaja sebab itulah kita lihatkan bahawa sekarang ini 
terdapat trend di negara yang maju, orang sudah boleh menjadi Perdana Menteri pada 
usia 45 tahun seperti di UK, 40 tahun menjadi ketua pembangkang mereka menjadi 
Presiden di Russia pun usia 45 tahun. Ini kerana mereka sudah belajar di peringkat 
umur 18 tahun, 25 tahun tentang bagaimana proses Parlimen itu sudah berjalan.  

Jadi dalam soal ini kalau kita melihat positif jangan kita fikir bahawa wah! 
Apabila dengar sahaja ini kerajaan guna untuk menyokong mereka dan tidak. Bagi saya 
ini adalah satu program yang cukup penting bagi melatih kepimpinan, pembangunan 
dan keterbukaan belia-belia baru dan memahami tentang proses demokrasi institusi, 
demokrasi seperti Parlimen supaya mereka berada di Parlimen sebenarnya mereka 
memahami segala-gala ini. Silakan. 

Dato’ Shamsul Anuar Nasarah [Lenggong]: Tuan Yang di-Pertua, terima 
kasih Yang Berhormat Menteri. Pentingnya saya ucap tahniah kepada kementerian dan 
kerajaan kerana langkah ini merupakan pengiktirafan kepada suara generasi muda di 
dalam negara ini. Soal di mana kita hendak bersidang itu bukanlah besar sangat dalam 
persoalan ini. Akan tetapi yang penting juga bagi saya ialah siapa yang akan duduk di 
dalam Dewan ini untuk bercakap bagi pihak generasi muda. Kalau ada cadangan 
mewakili mengikut sistem Parlimen kita pada hari ini mungkin dia tidak nampak sangat 
mewakili kerana generasi muda ini dalam kelompok yang berbeza.  

Ada generasi muda yang sektor kilang, ada generasi muda yang dalam 
kelompok-kelompok yang cukup berbeza. Apakah kalau juga difikirkan yang akan 
mewakili generasi muda di dalam Dewan Parlimen Belia itu ialah yang mewakili 
kelompok generasi muda di universiti, generasi muda di pelbagai sektor supaya di 
dalam Parlimen Belia itu ialah terdiri daripada kumpulan generasi muda yang mewakili 
pelbagai golongan dan berbeza dengan apa yang ada di Majlis Perundingan Belia 
Negara. Aspek dan perkara-perkara yang dibincangkan mesti berbeza dan juga perlu 
difikirkan yang mana lebih penting. 

Apakah Majlis Perundingan Belia Negara ataupun Parlimen Belia. Kalau nanti 
kita lihat bahawa Parlimen Belia yang hendak diperkasakan kita juga harus melihat apa 
kesannya kepada Majlis Perundingan Belia Negara. Tadi saya fikir mungkin 
kementerian boleh memikirkan ialah supaya yang menjadi wakil di dalam ini selain 
daripada mewakili organisasi belia juga melihat mewakili kelompok-kelompok tertentu. 
Ini kerana generasi muda ini pelbagai kumpulan, pelbagai cita rasa dan sudah berbeza 
berbanding dengan dulu. Terima kasih. 



Membuat pilihan secara online iaitu sesiapa sahaja misalnya kalau dipersetujui. usia untuk bertanding ialah umur 18 hingga 25 tahun... Dato' Shamsul Anuar Nasarah [Lenggong]: [Bangun]. Dato' Sri Ahmad Shabery Cheek: Jadi semua belia yang berusia pada 18 hingga 25 tahun layak bertanding. Orang boleh mengundi asalkan dia alamat dalam IC itu adalah dia daripada Rasah maka dia layak menjadi wakil Rasah dan siapa sahaja walaupun ketika ini dia belajar di England, di Rusia dia apa dan sebagainya kalau alamat dalam IC mereka beralamat di Rasah mereka boleh mengundi. Jadi konsepnya dia tidak ada parti politik di sini. Siapa sahaja boleh datang. Keduanya, beberapa isu yang lain tentang apa yang mereka datang duduk di sini. Apakah mereka datang untuk menyatakan kami hendak futsal kami hendakkan, gelanggang itu dan sebagainya saya rasa itu sudah ada forum lain. Itu Majlis Perundingan Belia Malaysia. Dato' Shamsul Anuar Nasarah [Lenggong]: Yang Berhormat Menteri. Dato' Sri Ahmad Shabery Cheek: Di sini kita izinkan saya habiskan Yang Berhormat. Satu perkara yang kita belajar daripada model Parlimen Belia yang lain ialah di sini ialah untuk mereka membuat bill ataupun Rang Undang-undang Belia. Ini bukan soal kami apa yang belia kami hendak. Akan tetapi, apakah pandangan belia misalnya soal alam sekitar, soal human right, soal hak asasi manusia, soal yang berkaitan dengan pelajaran, soal yang berkaitan dengan sumber manusia. Semua yang berkaitan dengan masa depan mereka yang kadang-kala kita yang membuat ini adalah merupakan generasi lama. Kita tidak melihat sebagaimana generasi baru melihat. Mereka duduk di sini mereka akan memikirkan bagaimana untuk membuat bill, membuat rang undang- undang supaya pada usia yang seawal 25 tahun mereka faham tentang bil. Bukan bil air, bil api dan sebagainya sahaja sebab itulah kita lihatkan bahawa sekarang ini terdapat trend di negara yang maju, orang sudah boleh menjadi Perdana Menteri pada usia 45 tahun seperti di UK, 40 tahun menjadi ketua pembangkang mereka menjadi Presiden di Russia pun usia 45 tahun. Ini kerana mereka sudah belajar di peringkat umur 18 tahun, 25 tahun tentang bagaimana proses Parlimen itu sudah berjalan. Jadi dalam soal ini kalau kita melihat positif jangan kita fikir bahawa wah! Apabila dengar sahaja ini kerajaan guna untuk menyokong mereka dan tidak. Bagi saya ini adalah satu program yang cukup penting bagi melatih kepimpinan, pembangunan dan keterbukaan belia-belia baru dan memahami tentang proses demokrasi institusi, demokrasi seperti Parlimen supaya mereka berada di Parlimen sebenarnya mereka memahami segala-gala ini. Silakan. Dato' Shamsul Anuar Nasarah [Lenggong]: Tuan Yang di-Pertua, terima kasih Yang Berhormat Menteri. Pentingnya saya ucap tahniah kepada kementerian dan kerajaan kerana langkah ini merupakan pengiktirafan kepada suara generasi muda di dalam negara ini. Soal di mana kita hendak bersidang itu bukanlah besar sangat dalam persoalan ini. Akan tetapi yang penting juga bagi saya ialah siapa yang akan duduk di dalam Dewan ini untuk bercakap bagi pihak generasi muda. Kalau ada cadangan mewakili mengikut sistem Parlimen kita pada hari ini mungkin dia tidak nampak sangat mewakili kerana generasi muda ini dalam kelompok yang berbeza. Ada generasi muda yang sektor kilang, ada generasi muda yang dalam kelompok-kelompok yang cukup berbeza. Apakah kalau juga difikirkan yang akan mewakili generasi muda di dalam Dewan Parlimen Belia itu ialah yang mewakili kelompok generasi muda di universiti, generasi muda di pelbagai sektor supaya di dalam Parlimen Belia itu ialah terdiri daripada kumpulan generasi muda yang mewakili pelbagai golongan dan berbeza dengan apa yang ada di Majlis Perundingan Belia Negara. Aspek dan perkara-perkara yang dibincangkan mesti berbeza dan juga perlu difikirkan yang mana lebih penting. Apakah Majlis Perundingan Belia Negara ataupun Parlimen Belia. Kalau nanti kita lihat bahawa Parlimen Belia yang hendak diperkasakan kita juga harus melihat apa kesannya kepada Majlis Perundingan Belia Negara. Tadi saya fikir mungkin kementerian boleh memikirkan ialah supaya yang menjadi wakil di dalam ini selain daripada mewakili organisasi belia juga melihat mewakili kelompok-kelompok tertentu. Ini kerana generasi muda ini pelbagai kumpulan, pelbagai cita rasa dan sudah berbeza berbanding dengan dulu. Terima kasih.